

Adásvételi szerződés


Amely létrejött egyrészről a Székesfehérvár Városgondnoksága Kft. (székhely: 8000 Székesfehérvár, Szent Vendel u. 17/a., adószám: 14823495-2-07, cégjegyzékszám: 07-09-016741) képviseletében Bozai István ügyvezető, mint vevő (továbbiakban: Vevő),

másrészről 

a ……………………………………….. (székhely: ………………………………………………., adószám: ………………………………………; cégjegyzékszám: ………………………………….) képviseletében: …………………………….., mint eladó (továbbiakban: Eladó)

között az alulírott helyen és időben az alábbi feltételekkel.

1.Bevezetés
 
Jelen szerződés Vevőnek jelen szerződés tárgyára vonatkozóan lefolytatott pályázati eljárása eredményképpen jött létre a felek között. Ennek megfelelően az alább felsorolt dokumentumok a jelen szerződés mellékletének tekintendők, azzal együtt olvasandók és értelmezendők:
      a) Vevőnek a szerződés tárgyát képező pályázati eljárásra vonatkozó ajánlattételi felhívása és    pályázati dokumentumai (a továbbiakban: Ajánlati felhívás, Pályázati dokumentumok),
 	b) Eladó ajánlata (a továbbiakban: Ajánlat).

2. A szerződés tárgya: 

Professzionális kéziszerszámok és építőipari kisgépek (a továbbiakban: „gépek”) beszerzése, a szerződés részét képező az egységárakat tartalmazó Műszaki specifikáció és ajánlat táblázatban (1. számú melléklet) (a továbbiakban: „egységár táblázat”) meghatározott műszaki tartalommal és egységáron.

Az egységár táblázat tartalmazza a beszerezni kívánt gépek pontos megnevezését, a darabszámokat és a márkafüggetlenül meghatározott minimális teljesítmény-követelményeket.

Vevő a szerződés aláírásától számított 6 hónapos időtartamra a Műszaki specifikáció és ajánlat táblázat szerinti mennyiségre vonatkozóan meghatározott Ajánlati ár nettó 30%-os értékéig opciós keretet (mennyiségi pótrendelési lehetőséget) határoz meg (köt ki) az egyenértékű szerszámgép-tételekre, akkumulátorokra és töltőkre vonatkozóan. Az opciós keret lehívása a Vevő kizárólagos joga, annak igénybevételére nem kötelezhető.

3. Teljesítés helye, teljesítési határidő, kötbér kikötés

A szerződés aláírásának napján lép hatályba. 

Eladó köteles a szerződés tárgyát képező gépeket, azok valamennyi tartozékával együtt a szerződés mindkét fél általi aláírásától (hatálybalépésétől) számított legfeljebb 15 naptári napon belül hiánytalanul leszállítani a Vevő székhelyére (8000 Székesfehérvár, Szent Vendel utca 17/a.). 

A Felek előzetes egyeztetése alapján a részteljesítés (szakaszos szállítás és átadás-átvétel) megengedett, amennyiben az egyes részszállítmányok gépei működőképesek, és a hozzájuk tartozó akkumulátorokkal/töltőkkel együtt kerülnek átadásra. 

Eladó előteljesítésre jogosult.
Határidőben teljesít az Eladó, ha a teljesítési határidő időpontjáig a gépek átadás-átvétele megkezdődik, kivéve, ha a Vevő a gépeket nem veszi át. Az Eladó tudomásul veszi, hogy a teljesítés elfogadásának és ennek megfelelően a számla kiállíthatóságának feltétele az átadás-átvételi eljáráson felvett esetleges hiányosságok pótlása. 

Ha a jelen szerződésben vállalt teljesítési határidő lejárta előtt nyilvánvalóvá válik, hogy az Eladó csak olyan számottevő késéssel tudja teljesíteni a szerződésben foglaltakat, amely teljesítés a Vevőnek már nem áll érdekében, a Vevő jogosult a gépet más forrásból beszerezni. Az így esetlegesen keletkező árkülönbözetet Vevő kártérítés jogcímén az Eladóval szemben érvényesítheti a kötbér és kártérítési igény követelése mellett.
      
Késedelmes teljesítés esetén a Vevő késedelmi kötbér iránti igényt érvényesíthet. A késedelmi kötbér mértéke minden késedelmes nap után a teljes nettó vételár 0,5%-a. 15 napot meghaladó késedelem esetén Vevő jogosult a szerződéstől egyoldalúan elállni és meghiúsulási kötbért követelni. A meghiúsulási kötbér mértéke a teljes nettó vételár 20%-a.

A Vevő az érvényesíthető kötbér összegét a vételárba beszámíthatja. A fentiek szerinti kötbért a Vevő akkor is érvényesítheti, ha kára nem merült fel. A Vevő érvényesítheti a kötbér összegét meghaladó vagyoni és nem vagyoni kárát, valamint a szerződésszegésből eredő egyéb jogait is. A szerződésszegéssel okozott kárának megtérítését a Vevő akkor is követelheti, ha a kötbérigényét nem érvényesítette.

4.	Átadás-átvétel

Az Eladó tudomásul veszi és vállalja, hogy a szerződés tárgyát képező gépeket a 3. pont szerinti teljesítési határidőben köteles a Vevő székhelyére leszállítani. Az Eladó köteles biztosítani, hogy a kiszállított termékek átadás-átvétele olyan körülmények között történjen, amelyek lehetővé teszik a mennyiségi és minőségi ellenőrzést.

A Vevő a gépeket átadás-átvételi eljárás keretében veszi át. A gépek Vevő székhelyére történő kiszállításának költsége és kárveszélye az Eladót terheli.

Felek kikötik, hogy Eladó csak akkor teljesít szerződésszerűen, ha az átadás-átvételi eljárás során sem minőségi hiba, sem hiányosság nincs. Ebben az esetben Vevő teljesítési igazolást állít ki. Az átadás-átvételkor felmerült mennyiségi vagy minőségi kifogások rendezésének alapja a helyszínen készült és mindkét fél részéről aláírt jegyzőkönyv, amely rögzíti a mennyiségi vagy minőségi eltérés fajtáját, mennyiségét és vélhető okát.

Felek rögzítik, hogy átadás-átvétel megtörténte nem zárja ki, hogy a Vevő az átvétel követően észlelt minőségi hiba, hiányosság vonatkozásában igényt érvényesítsen. Az átvett gépek további szükséges ellenőrzését a Vevő az átvételtől folyamatosan végzi. Vevő az észlelt minőségi hibát annak felfedezése után az Eladóval haladéktalanul közölni köteles. 

5. Vételár és megfizetése

A jelen szerződés tárgyát gépek teljes vételára ……………………………….. Ft + áfa, összesen: ………………………..- Ft (azaz: ……………………………………………. forint).

A szerződés tárgyát képező gépek egységárait a szerződés részét képező 1. sz. melléklet (egységár táblázat) tartalmazza.

A Vevő előleget nem fizet.

Felek megállapodnak, hogy Vevő a vételárat az Eladó szerződésszerűen kiállított számlája alapján legkésőbb a számla átvételétől számított 30 naptári napon belül köteles megfizetni az Eladó ………………………………………………………………. számú számlájára. Eladó köteles a Vevő által kiállított teljesítési igazolást a számlához csatolni.

Eladó garantálja, hogy a jelen szerződés megkötését megelőző pályázati eljárásban megajánlott egyedi nettó egységárakat, melyeket az egységár táblázat tartalmaz, a szerződés aláírásától számított 6 hónapig maximális árakként (árplafonként) fixen fenntartja, és a Vevő által tett pótrendeléseket legfeljebb ezen az áron teljesíti, függetlenül a piaci áringadozásoktól vagy inflációtól.

Amennyiben Eladó (vagy a gyártó hivatalos magyarországi képviselete) a pótrendelés időpontjában a megrendelni kívánt eszközre a szerződéses egységárnál kedvezőbb nyilvános akciót, promóciót vagy listaárat biztosít, úgy Eladó a pótrendelés teljesítése során a mindenkori alacsonyabb (kedvezményes) árat köteles alkalmazni Vevő javára.

Eladó a szerződésszerűen teljesített pótrendelésekre vonatkozó számláját pótrendelésenként állíthatja ki. A pótrendelések alapján történő teljesítések határidejére, átadás-átvételére, a teljesítés igazolására és a fizetési feltételekre a jelen szerződés 3., 4. és 5. pontjában írtak irányadók. 

6. Műszaki tartalom és követelmények, jótállási kötelezettség, az Eladó teljesítésére vonatkozó egyéb feltételek:

6.1.	Műszaki tartalom és követelmények

· Eladó köteles a megrendelt gépeket első osztályú minőségben átadni.

· A gépekre vonatkozóan a jelen szerződés megkötését megelőző beszerzési eljárásban megadott paraméterek szigorú minimális műszaki követelmények. A gépeknek mindenben meg kell felelniük az elvárt paramétereknek, vagy meg kell haladniuk azokat. A gépek kizárólag professzionális, ipari kategóriájú gépek, barkács, hobbi vagy féliparos kategóriájú eszközök nem képezhetik a szerződés tárgyát.
A gépek új, használatba nem vett, sorozatgyártású, az ajánlattételi határidő időpontjában az EGT területén hivatalosan forgalmazott termékek. A motoros akkumulátoros gépek szénkefe nélküli motorral, valamint beépített elektronikus túlterhelés-, túlmelegedés- és mélykisülés-védelemmel rendelkeznek.

· Egységes akkumulátor-platform követelménye:
Az összes megajánlott akkumulátoros gép (fúrók, csavarozók, csiszolók, kézi körfűrészek, keverőgép, LED munkalámpa) egyetlen közös, azonos akkumulátor-platformon működik. csatolásra került Eladó nyilatkozata arra vonatkozóan, hogy az általa megajánlott akkus szerszámok mindegyike fizikailag és elektronikusan is kompatibilis a szállítandó akkumulátor-csomagokkal.
Az akkumulátorok és töltők a gép gyártója vagy az akkumulátor-platform jogosult gyártója által jóváhagyott eredeti termékek. Harmadik fél által gyártott akkumulátor-adapter használata nem megengedett. Az egységes akkumulátor-rendszeren belül az egy- és kétakkumulátoros (pl. 2x18V), valamint a visszafelé kompatibilis, többfeszültségű technológiai megoldások egyaránt elfogadhatók, amennyiben az egységes akkumulátor-platform követelményei teljesülnek.

· Az opciós keret terhére történő pótrendelés esetén, valamint kifutó modellek generációváltásakor az Ajánlattevő kizárólag olyan új utódmodellt ajánlhat meg, amely ugyanazon akkumulátor-platformon működik, és az eredeti géppel műszakilag teljesen egyenértékű vagy fejlettebb.

Az „egyenértékű” kifejezés alatt a Vevő az alábbiakat érti:
· azonos vagy nagyobb teljesítmény,
· azonos funkciókör,
· azonos vagy kedvezőbb terhelhetőség,
· azonos akkumulátor-platform,
· azonos vagy kedvezőbb biztonsági és elektronikai védelem.
6.2.	Üzembiztonság, jótállás, cseregép és egyéb feltételek, pótrendelésre vonatkozó szabályok:

Az üzembiztonság garantálása érdekében Eladó a teljes szerződéses időszak alatt kötelezően biztosítania kell: 

· Az Eladó köteles gyártó által feljogosított szervizhátteret és a gépek gyártásból való kivezetését követően legalább 5 évig tartó gyári alkatrész-ellátást biztosítani.
· Jótállás: Eladó a géptestekre …… hónap, az akkumulátorokra és töltőkre …… hónap teljes körű jótállást vállal, az Ajánlatában foglaltaknak megfelelően. A jótállási idő az adott eszköz Vevő részére történő átadás-átvételének napján kezdődik. A jótállási kötelezettség teljesítéséért Eladó közvetlenül felel Vevővel szemben. A gyártói kiterjesztett garancia igénybevételéhez szükséges regisztrációt Eladó saját költségén köteles elvégezni, és annak igazolását az átadás-átvételkor Vevő részére dokumentáltan átadni. A vállalt jótállásnak gazdasági, közületi és napi professzionális használat esetén is érvényesnek kell lennie. A jótállás nem zárhatja ki és nem korlátozhatja a Vevő által munkavégzés keretében történő rendeltetésszerű, intenzív professzionális használatot.
· Háztól-házig szállítás: A garanciális meghibásodású eszközök elszállítását és a javított eszközök visszaszállítását a Vevő telephelyéről (8000 Székesfehérvár, Szent Vendel utca 17/a.) az Eladó köteles saját költségén és logisztikájával (futárszolgálat vagy saját járat útján) megszervezni.
· Szigorú javítási határidő: A garanciális szervizelés maximális átfutási ideje a gép elszállításától számított legfeljebb 5 munkanap.
· Kötelező cseregép biztosítása: Amennyiben a javítási idő a 5 munkanapot meghaladja, Eladó köteles a 6. munkanaptól kezdődően a javítás teljes befejezéséig az átvett géppel megegyező funkciójú és azonos vagy magasabb teljesítményű cseregépet teljesen díjmentesen a Vevő rendelkezésére bocsátani.
· Akkumulátor kapacitás-garancia: A vállalt jótállási időszak alatt rendeltetésszerű használat mellett az akkumulátorok valós kapacitása nem csökkenhet a gyári névleges érték 70%-a alá. Ennél nagyobb mértékű kapacitásvesztés esetén az Eladó köteles az akkumulátort díjmentesen újra cserélni.
· Garancia utáni szolgáltatások: Eladónak szavatolnia kell a gyári alkatrész-ellátást a gépek gyártásból való kivezetését követő legalább 5 évig, továbbá kötelezettséget kell vállalnia arra, hogy a garancia lejárta utáni fizetős javítások idejére is biztosít cseregép-bérlési lehetőséget kedvezményes, rögzített díjas konstrukcióban.
· Nem garanciális javítások kezelése: A jótállási időszak alatt felmerülő, nem garanciális jellegű (pl. kezelési hiba, külső fizikai sérülés miatti) meghibásodások esetén Eladó köteles a gép beérkezését követő legfeljebb 2 munkanapon belül írásos, tételes és díjmentes árajánlatot adni a javítási költségekről (anyag- és munkadíj). Amennyiben a Vevő az árajánlatot elfogadja, a javítás átfutási ideje nem haladhatja meg az 5 munkanapot. Ezen fizetős javítások ideje alatt Eladó köteles kedvezményes bérleti díj ellenében cseregépet biztosítani, amennyiben azt a Vevő igényli. A javítások során kizárólag eredeti gyári alkatrészek használhatók fel, a rezsióradíj és az alkatrészárak nem haladhatják meg az Eladó mindenkori hivatalos listaárait.
· Kifutó modellek és generációváltás kezelése:
Amennyiben egy megajánlott gép- vagy akkumulátortípus gyártása a pótrendelés idején már megszűnik, Eladó köteles a gyártó által megjelölt, azzal műszakilag teljesen egyenértékű vagy fejlettebb, ugyanazon akkumulátor-platformon működő új utódmodellt (új generációs eszközt) biztosítani az eredetileg megajánlott nettó szerződéses egységáron.
· Jótállási és szolgáltatási feltételek automatikus kiterjesztése:
Minden, az opciós keret terhére beszerzett új eszközre – annak átadás-átvételétől számítva – hiánytalanul és automatikusan alkalmazandók a jelen 6.2. pontban meghatározott jótállási és szolgáltatási feltételek, ideértve különösen az Eladó által vállalt jótállási időt, a háztól-házig szállítást, a legfeljebb 5 munkanapos szervizidőt, valamint a 6. munkanaptól kötelezően biztosítandó díjmentes cseregépet. 
7. Eladó kijelenti, hogy a szerződés teljesítéséhez szükséges minden személyi, tárgyi és pénzügyi feltétel rendelkezésére áll.

8. A felek kapcsolattartása:  

Eladó részéről felelős kapcsolattartó személy:
				név: 	…………………….
                                     	telefonszám: +36  …………………………….. 
				e-mail: ………………………….

Vevő képviseletében eljárni jogosult és a kapcsolattartásért felelős személy:				          		 	               név: Feketéné Kósa Krisztina
				telefonszám: +36 70-6699-296
				e-mail: feketene.krisztina@varosgondnoksag.hu

Pénzügyi kapcsolattartási cím: szamla@varosgondnoksag.hu
          
A felek jelen szerződés aláírásával szavatolják, hogy a kapcsolattartók személyes adatai kapcsán betartják a mindenkor hatályos magyar, valamint a közvetlenül alkalmazandó európai uniós szabályokat, így különösen a 2011. évi CXII. törvény, valamint az Európai Unió 2016/679. számú rendeletét (GDPR). A kapcsolattartók személyes adatait a felek kizárólag a köztük létrejött szerződés teljesítése céljából, az ehhez szükséges mértékben és ideig kezelik. Felek szavatolják, hogy a jelen szerződésben rögzített kapcsolattartók személyes adatai továbbítására az érintettől származó megfelelő felhatalmazással rendelkeznek. Felek rögzítik, hogy amennyiben az adatkezeléssel érintett személy kapcsolattartói státusza megszűnik, vagy valamely személyes adata megváltozik, úgy erről haladéktalanul tájékoztatja a másik felet. 

9. Szerződő felek a szerződés megkötése és a teljesítése során keletkezett esetleges jogviták rendezését közvetlen tárgyalások útján kísérlik meg. Ennek eredménytelensége esetén alávetik magukat a Székesfehérvári Járásbíróság kizárólagos illetékességének.

10. Jelen szerződésben nem szabályozott kérdésekben a Polgári Törvénykönyv és a mindenkor                      hatályos vonatkozó jogszabályok rendelkezéseit kell alkalmazni.

Székesfehérvár, 202………………………….





	……………………………………………………			……………………………………………………
			Eladó							Vevő
Székesfehérvár Városgondnoksága Kft.
                       Bozai István ügyvezető							

